# Mars

**Mars**  | Citra Mars nan diabadian dek teleskop lua angkasa Hubble |
| Panamoan
 |
| Namo lain | Marikh, Anggaraka |
| Istilah | Martian |
| Karakteristik orbit
 |
| Jangka wakatu J2000 |
| Aphelion | 249.209.300 km
1,665 861 sa |
| Perihelion | 206.669.000 km
1,381 497 sa |
| Sumbu semi-mayor | 227.939.100 km
1,523 679 sa |
| Eksentrisitas | 0,093 315  |
| Periode orbit | 686,971 hari
1,8808 tahun Julian
668,5991 sol |
| Periode Sinodis | 779,96 hari
2,135 tahun Julian |
| Kacapatan orbit rato-rato | 24,077 km/s |
| Inklinasi | 1,850° ke Ekliptika 5,65° ke ekuator Matohari 1,67° ke bidang Invariabel |
| Bujua node manaiak | 49,562° |
| Argumen perihelion | 286,537° |
| Satelit | 2 |
| Karakteristik fisik
 |
| Jari-jari ekuator | 3.396,2 ± 0,1 km 0,533 Bumi |
|  Radius kutub | 3.376,2 ± 0,1 km 0,531 Bumi |
| Kapapatan | 0,005 89 ± 0,000 15 |
| Laweh pamukoan | 144.798.500 km² 0,284 Bumi |
| Volume | 1,6318×1011 km³ 0,151 Bumi |
| Masso | 6,4185×1023 kg 0,107 Bumi |
| Masso jenis rato-rato | 3,934 g/cm³ |
| Gravitasi pamukoan ekuator | 3,69 m/s² 0,376 *g* |
| Kacapatan palapehan | 5,027 km/s |
| Hari sideris | 1,025 957 hari  24j 37m 22d |
| Kacapatan rotasi | 868,22 km/jam |
| Kamiriangan sumbu | 25,19° |
| Asensio rekta kutub Utaro | 21 j 10 m 44 d 317,681 43° |
| Deklenasi kutub Utaro | 52,886 50° |
| Albedo | 0,15 |
| Suhu pamukoan    Kelvin    Celsius |

| min | rato-rato | max |
| --- | --- | --- |
| 186 K | 227 K | 268 K |
| −87 °C | −46 °C | −5 °C |

 |
| Magnitudo | +1,8 hingga −2,91 |
| Diameter suduik | 3,5—25,1" |
| Atmosfir
 |
| Takanan pamukoan | 0,6–1,0 kPa |
| Komposisi | 95,72% Karbon dioksida
2.7% Nitrogen
1.6% Argon
0.2% Oksigen
0.07% Karbon monoksida
0.03% Uap air
0.01% Nitrogen monoksida
2.5 ppm Neon
300 ppb Krypton
130 ppb Formaldehida
80 ppb Xenon
30 ppb Ozon
10 ppb Metana  |

**Mars** adolah planet paliang dakek kaampek dari Matohari. Namonyo diambiak dari dewa parang Romawi, Mars. Planet iko acok dijuluki sabagai "planet sirah" dek tampak dari jauah barono kamerah-merahan. Iko disebabkan dek kabaradoan basi(III) oksida di parmukaan planet Mars. Mars adolah planet babatuan dengan atmosfer nan tipis. Di parmukaan Mars terdapat kawah, gunuang barapi, lambah, gurun, jo tudung es. Periode rotasi jo siklus musim Mars saroman jo Bumi. Di Mars, tagak Olympus Mons, gunuang paliang tinggi di Tata Surya, jo Valles Marineris, lambah paliang gadang di Tata Surya. Salain itu, di balahan utaro terdapat cekungan Borealis nan maliputi 40% parmukaan Mars.

## Ciri fisik

Parbandingan ukuran Bumi jo Mars.
Mars punyo jari-jari sakitar satengah dari jari-jari Bumi. Planet iko kurang padek bilo dibandiangan jo Bumi, dan hanyo mampunyoi sakitar 15% volume jo 11% massa Bumi. Lueh parmukaannyo labiah ketek dari jumlah wilayah kariang di Bumi. Mars labiah gadang daripado Merkurius, tapi Merkurius labiah padek. Akibaiknyo kaduo planet mampunyoi tarikan gravitasi nan hampiang mirip di parmukaan—dan tarikan Mars labiah kuek sakitar kurang dari 1%. Ukuran, massa, jo gravitasi parmukaan Mars barado "di antaro" Bumi jo Bulan (diameter Bulan hanyo satangah dari Mars, samentaro Bumi duo kalinyo; Bumi sambilan kali labiah gadang dari Mars, jo Bulan ciek per sambilannyo). Kanampakan parmukaan Mars nan sirah-jingga diakibaikan dek kabaradoan besi(III) oksida, nan labiah dikenal jo namo hematite.

## Geologi

Badasarkan pengamatan orbit jo pamariksaan terhadap kumpulan meteorit Mars, parmukaan Mars tadiri dari basalt. Babarapo bukti manunjuakan bahasonyo sabagian parmukaan Mars mampunyoi silika nan labiah kayo daripado basalt biaso, dan mungkin mirip jo batu-batu andesit di Bumi. Sabagian gadang parmukaan Mars dilapisi dek debu besi(III) oksida nan maagiahnyo kanampakan sirah.

Pado maso kini, Mars indak mampunyoi medan magnet global, tapi hasil pangamatan manunjuakan bahaso sabagian kerak planet termagnetisasi, jo medan magnet global parnah ado pado masa lalu. Salah ciek teori nan diumuman pado tahun 1999 jo dipareso ulang pado Oktober 2005 (dengan bantuan *Mars Global Surveyor*) manunjuakan bahasonyo ampek miliar tahun nan lalu, dinamo Mars baranti bafungsi jo maakibaikan medan magnetnyo mailang. Ado pulo teori bahasonyo asteroid nan sangaik gadang parnah mahantam Mars jo mamatian medan magnetnyo.

## Rujuakan